Vienošanās Nr. 2
pie 2024. gada 5. jūnija līguma Nr. AMD-24-2559-lī

Rīgā								Datums skatāms laika zīmogā*

Rīgas valstspilsētas pašvaldības Ārtelpas un mobilitātes departaments, turpmāk – Pasūtītājs, [..], no vienas puses, un
[bookmark: _Hlk163829394][bookmark: _Hlk167697056]Sabiedrība ar ierobežotu atbildību “ACBR”, reģistrācijas Nr.42403006225, turpmāk – Būvuzņēmējs, [..], no otras puses,  
pamatojoties uz 2024.gada 5.jūnija līguma Nr. AMD-24-2559-lī, turpmāk – Līgums, 12.1. un 22.2.punktu, kā arī uz Pasūtītāja Tehniskās komisijas  2025.gada 27.novembra lēmumu (sēdes protokols Nr.54), noslēdz šādu vienošanos, turpmāk – Vienošanās:

1. Būvuzņēmējs veic papildus darbus saskaņā ar Līguma 12.1.punktu objektā “Pērnavas ielas seguma atjaunošanu posmā no Augusta Deglava ielas līdz Brīvības ielai” saskaņā ar  Vienošanās pielikumā Nr.1 “Darbu daudzumu izmaiņu akts Nr.3” norādīto darbu daudzumu, vienības cenu un darbu izmaksām, turpmāk – Papildus darbi. 
2. [bookmark: _Hlk180591088]Papildus darbu līgumcena saskaņā ar Līguma 12.1.punktu, kas attiecināma uz sākotnējo darbu daudzumu un izmaksu sarakstu ir EUR 4 885,60 (četri tūkstoši astoņi simti astoņdesmit pieci euro un 60 centi), PVN 21% ir EUR 1 025,98 (viens tūkstotis divdesmit pieci euro un 98 centi), kopā EUR 5 911,58 (pieci tūkstoši deviņi simti vienpadsmit euro un 58 centi) atbilstoši Vienošanās pielikumā Nr.1 norādītajam darba izmaksu un apjoma sadalījumam. 

3. Izslēdzamo darbu līgumcena saskaņā ar 12.1.punktu, kas attiecināma uz sākotnējo darbu daudzumu un izmaksu sarakstu ir EUR 7762,13 (septiņi tūkstoši septiņi simti sešdesmit divi euro un 13 centi), PVN 21% ir EUR 1630,05 (viens tūkstotis seši simti trīsdesmit euro un 05 centi), kopā EUR 9392,18 (deviņi tūkstoši trīs simti deviņdesmit divi euro un 18 centi) atbilstoši Vienošanās pielikumā Nr.1 norādītajam darba izmaksu un apjoma sadalījumam.

4. Sākotnējā Līguma summa ir EUR 638 473,29 (seši simti trīsdesmit astoņi tūkstoši četri simti septiņdesmit trīs euro un 29 centi), PVN 21% ir EUR 134 079,39 (viens simts trīsdesmit četri tūkstoši septiņdesmit deviņi euro un 39 centi), Līguma kopējā summa EUR 772 552,68 (septiņi simti septiņdesmit divi tūkstoši pieci simti piecdesmit divi euro un 68 centi).

5. Līdz šim noslēgto Vienošanos rezultātā sākotnējā Līguma summa ar palielinājumu ir EUR 717 889,91 (septiņi simti septiņpadsmit tūkstoši astoņi simti astoņdesmit deviņi euro un 91 cents), PVN 21% ir  EUR 150 756,88 (viens simts piecdesmit tūkstoši septiņi simti piecdesmit seši euro un 88 centi). Līguma kopējā summa ir  EUR 868 646,79 (astoņi simti sešdesmit astoņi tūkstoši seši simti četrdesmit seši euro un 79 centi). 

6. Puses konstatē, ka Līguma summa, ņemot vērā Vienošanās 2. punktā norādīto Līguma summas palielinājumu un Vienošanās 3.punktā norādīto Līguma summas samazinājumu, ir EUR 715 013,38 (septiņi simti piecpadsmit tūkstoši trīspadsmit euro un 38 centi), PVN 21% ir  EUR 150 152,81 (viens simts piecdesmit tūkstoši viens simts piecdesmit divi euro un 81 cents). Līguma kopējā summa ir  EUR 865 166,19 (astoņi simti sešdesmit pieci tūkstoši viens simts sešdesmit seši euro un 19 centi). 

7. Jautājumus, kas saistīti ar Papildus darbu izpildi, pieņemšanu, apmaksas kārtību u.tml. un nav īpaši atrunāti Vienošanās, regulē Līgums.

8. Vienošanās nemaina citus Līguma noteikumus.

9. Vienošanās stājas spēkā tās parakstīšanas dienā un ir Līguma neatņemama sastāvdaļa. Vienošanās parakstīšanas diena ir pēdējā droša elektroniskā paraksta un laika zīmoga datums.

10. Vienošanās pamatteksts sagatavots uz 2 (divām) lapām. 

11. Vienošanai pievienots: pielikums Nr.1 “Darbu daudzumu izmaiņu akts Nr.3” uz 1 (vienas) lapas un pielikums Nr.2 “Pasūtītāja Tehniskās komisijas 2025.gada 27.novembra lēmuma (sēdes protokols Nr.54) izraksts” uz 2 (divām) lapām.

